ब्लूम रिपोर्ट के खुलासे ने UK सरकार को चौंकाया, गुरुद्वारों के पैसे का हो रहा गलत प्रयोग
ब्रिटेन के गुरुद्वारों का प्रयोग सिख चरमपंथी गलत मंतव्य के लिए कर रहे हैं। बीते दिनों स्वतंत्र सलाहकार कॉलिन ब्लूम की ब्लूम रिव्यू रिपोर्ट ने UK सरकार को सोचने के लिए मजबूर कर दिया है।
ब्रिटेन के गुरुद्वारों का प्रयोग सिख चरमपंथी गलत मंतव्य के लिए कर रहे हैं। बीते दिनों स्वतंत्र सलाहकार कॉलिन ब्लूम की ब्लूम रिव्यू रिपोर्ट ने UK सरकार को सोचने के लिए मजबूर कर दिया है। 21 हजार से अधिक प्रतिक्रियाओं और साक्षात्कारों के आधार पर तैयार यह रिपोर्ट सिख समुदाय के भीतर चरमपंथी गतिविधियों की जांच करने की ओर इशारा कर रही है।
ब्लूम रिपोर्ट में कहा गया है कि ब्रिटिश सिखों में खालिस्तान का समर्थन करने वाले चरमपंथी जातीय-राष्ट्रवादी एजेंडे को बढ़ावा दे रहे हैं। इनमें से कुछ चरमपंथियों को खालिस्तान नाम से स्वतंत्र राज्य स्थापित करने की अपनी महत्वाकांक्षा में हिंसा और डराने-धमकाने का समर्थन करने और उकसाने के लिए जाना जाता है, जिसकी भौतिक सीमाएं भारत में पंजाब राज्य से जुड़ी हुई हैं।
दिलचस्प बात यह है कि खालिस्तान समर्थकों की इस मांग में पाकिस्तान अधिकृत पंजाब का हिस्सा शामिल नहीं है। यह पूरी तरह से स्पष्ट नहीं है कि इन चरमपंथियों की प्रेरणा आस्था पर आधारित है या नहीं।
इंग्लैंड के गुरुद्वारों को नियंत्रित कर रहे चरमपंथी
ब्लूम रिपोर्ट में चौंकाने वाला खुलाया यह हुआ है कि सिख चरमपंथी अब इंग्लैंड के गुरुद्वारों को नियंत्रित कर रहे हैं और खालिस्तान का प्रचार करने के लिए आस्था के नाम पर जुटाए गए धन का उपयोग कर रहे हैं। 'विभाजन एजेंडे' का पालन करने के लिए युवाओं का ब्रेनवाश किया जा रहा है। चिंता व्यक्त की गई है कि यूके सरकार 'सत्ता के चरमपंथी एजेंडे' और मुख्यधारा के सिख समुदायों के बीच अंतर करने में सक्षम नहीं है।
सिख धर्म व चरमपंथियों में अंतर की जरूरत
ब्लूम रिपोर्ट सरकार और सिविल सेवा से विचार करने का आह्वान कर रही है, जो वास्तव में सिख धर्म का प्रतिनिधित्व करने और तोड़ने की नीतियों को बढ़ावा देने के लिए सिख धर्म का शोषण कर रहे हैं। सरकार को यह सुनिश्चित करना चाहिए कि ब्रिटिश राजनीतिक इस एजेंडे में उलझे।
ब्लूम ने राजनेताओं, शिक्षाविदों और अधिकारियों से बात की, जिन्होंने कहा कि उन्हें आक्रामक सिख कार्यकर्ताओं द्वारा धमकी दी गई है, जो उनकी आलोचना करने वाले को गाली देते हैं या धमकाते हैं। कई लोगों को डराया गया है और उन्हें 'देशद्रोही' कहा गया है।